**ZA OBJAVO 11. DECEMBRA 2024**

**Celotna družina Ford Pro Transit zdaj zagotavlja platinasto varnost**

* Transit se pridružuje modelom Transit Custom, Transit Connect in Transit Courier ter tako ustvarja popolno linijo dostavnikov Ford Pro z najvišjim dosegljivim varnostnim priznanjem Euro NCAP
* Napredni sistemi za pomoč vozniku, ki so zdaj del serijske opreme, pomagajo izboljšati varnostni status Transita z zlatega na platinastega
* Transit je dosegel 95-odstotni rezultat z najvišjimi ocenami za tehnologije, ki spremljajo varnost voznika in pomagajo preprečevati, da bi voznik zapeljal na drugi vozni pas ali čezenj

**Dunton, Velika Britanija, 17. decembra 2024** – Pred kratkim izboljšani Ford Transit1,2 je danes postal četrto gospodarsko vozilo Ford Pro, ki je od neodvisne ustanove za preverjanje varnosti vozil Euro NCAP prejelo platinasto priznanje za varnost.

To priznanje pomeni, da Ford Pro zdaj ponuja najvišji dosegljivi varnostni standard v celotni družini Transit nove generacije, saj sta [platinasto priznanje za varnost](https://media.ford.com/content/fordmedia/feu/en/news/2024/07/03/trio-of-platinum-safety-awards-for-ford-pro-vans.html) letos prejela tudi povsem nova Transit Custom3,2 in Transit Connect,4,2 leta 2023 pa tudi Transit Courier.5,2

“Varnost voznikov in tovora je najpomembnejša naloga podjetij po vsej Evropi,” je povedal Hans Schep, generalni direktor Ford Pro v Evropi. “Platinasta priznanja Euro NCAP za našo celotno linijo Transit so najvišje priznanje temu, kako resno jemljemo varnost v družbi Fordu Pro.”

Transit je bil med najuspešnejšimi dostavniki že leta 2020, ko je Euro NCAP prvič predstavil svojo novo pobudo za testiranje gospodarskih oziroma dostavnih vozil – prejel je zlato priznanje za varnost.

Ford Pro je letos na testiranje po najnovejših in najstrožjih protokolih poslal Transita najnovejše generacije, potem ko je obsežnemu naboru serijskih sistemov za pomoč vozniku dostavnika dodal tehnologije, kot so pomoč za zaščito pred trčenjem z avtonomnim zaviranjem v sili,6 opozarjanje in pomoč pri ohranjanju voznega pasu6,7 ter inteligentna pomoč za uravnavanje hitrosti.6

Izboljšani Transit, opremljen s tehnologijami, ki lahko pomagajo preprečiti trčenja z drugimi udeleženci v prometu ali ublažiti posledice trkov, preprečujejo ‘odnašanje’ vozila na drug vozni pas ali čez njega ter samodejno omejujejo hitrost vozila, je v šestih ocenjevanih kategorijah dosegel oceno s skupno 95 odstotki. Rezultat je vključeval najvišje ocene za sistem za nadzor varnosti potnikov in sistem za podporo vožnji po voznem pasu.

“Najnovejša različica Transita (od leta 2024 dalje) je odlična na vseh področjih in je najnovejši Fordov dostavnik, ki je prejel platinasto priznanje. Z varnostno tehnologijo, ki je enakovredna sodobnim osebnim avtomobilom, se Transit brez težav uvršča med dostavna vozila, ki ponujajo najvišjo raven varnosti,” je zapisano v oceni ustanove Euro NCAP.

Platinasto priznanje za varnost Euro NCAP si je prislužila četrta generacija modela Ford Transit (proizvodnja od leta 2024 naprej).

# # #

1 Ford Transit – homologirani izpusti CO2 po WLTP 173–378 g/km, homologirana poraba goriva po WLTP 6,6–14,4 l/100 km.

2 Navedena poraba goriva/energije, izpusti CO2 in doseg z električnim pogonom po WLTP so določeni v skladu s tehničnimi zahtevami in specifikacijami zadnje različice Evropskih uredb (EC) 715/2007 in (EU) 2017/1151. Uporabljeni standardni preskusni postopki omogočajo primerjavo med različnimi tipi vozil in različnimi proizvajalci. Razpon izpustov CO2 in porabe goriva se lahko razlikuje glede na različice vozila, ki so na voljo na posameznih trgih.

3 Ford Transit Custom – homologirani izpusti CO2 po WLTP 178–296 g/km, homologirana poraba goriva po WLTP 6,8–11,3 l/100 km.

4 Ford Transit Connect – homologirani izpusti CO2 po WLTP 127–175 g/km, homologirana poraba goriva po WLTP 4,8–7,7 l/100 km.

5 Ford Transit Courier – homologirani izpusti CO2 po WLTP 137–202 g/km, homologirana poraba goriva po WLTP 5,2–7,7 l/100 km.

6 Funkcije za pomoč vozniku dopolnjujejo in ne nadomeščajo voznikove pozornosti, presoje in potrebe po upravljanju vozila. Prav tako niso nadomestek za varno vožnjo. Glede podrobnosti in omejitev glejte navodila za uporabo vozila.

7 Sistem za ohranjanje voznega pasu ne upravlja krmiljenja.

### **O družbi Ford Motor Company**

*Ford Motor Company (NYSE: F) je globalno podjetje s sedežem v Dearbornu v ameriški zvezni državi Michigan, ki si prizadeva pomagati graditi boljši svet, v katerem se lahko vsak človek svobodno giblje in uresničuje svoje sanje. Načrt družbe Ford+ za rast in ustvarjanje vrednosti združuje obstoječe prednosti, nove zmožnosti in stalne odnose s strankami, da bi obogatili izkušnje teh strank in poglobili njihovo zvestobo. Ford razvija, proizvaja in trži inovativne, nadvse priljubljene poltovornjake, športne terence, gospodarska in osebna vozila ter razkošne modele vozil Lincoln, vse to pa dopolnjuje s povezanimi storitvami. Podjetje je v ta namen ustanovilo tri na uporabnike osredotočene poslovne segmente: Ford Blue, ki razvija legendarna vozila z motorji z notranjim zgorevanjem in hibridna vozila, Ford Model e, ki orje ledino z razvojem revolucionarnih električnih vozil in vgrajene programske opreme za stalno navzoče digitalne izkušnje za vse stranke in Ford Pro, ki komercialnim strankam pomaga preoblikovati in razširiti svoja podjetja z vozili in storitvami, prilagojenimi njihovim zahtevam. Poleg tega si Ford prizadeva za rešitve na področju mobilnosti v okviru programa Ford Next in zagotavlja finančne storitve prek podjetja Ford Motor Credit Company. V družbi Ford je po vsem svetu zaposlenih približno 174.000 ljudi. Za več informacij o Fordu ter Fordovih izdelkih in storitvah obiščite spletno stran corporate.ford.com.*

|  |  |
| --- | --- |
| **Stik:** | Katja Hvala |
|  | Summit motors Ljubljana +3861 25 25 116katja.hvala@summitmotors.si |
|  |  |